(Chrismon) IN NOMINE SANCTĘ TRINITATIS ET UNICE DEITATIS. Cum mundi rectores quibus Xpistus Dominus noster sanctam ęcclesiam tradidit custodiendam vigilanter observare debeant qualiter populus divino fonte renatus temporalis vitę cursum quiete peragat bonorum operum executione susceptam fidem imitabilem reddat, illis tamen propensius invigilandum putamus qui mundum cum flore suo jam aridum contempnentes, Redemptoris sui, licet dissimili tramite, cupiunt fieri sequaces. Illos denique regni cęlestis beatitudine remunerandos esse novimus, qui tam sanctę conversationis sectatores fideliter adjuvantes agere studuerint quomodo divinę majestati laudes cotidie reddantur et hymni insuper et fidelium erratibus optineatur venia salutaris. Quapropter, ego Hugo*, sanctę Lingonensis ęcclesię Dei miseratione episcopus, notum fieri cupio omnibus fidelibus sub Xpistianitatis titulo degentibus quia, dum quodam tempore de stabilienda ejusdem ecclesię republica diligenter tractaremus, quatinus Xpisti suffragio ad sublimiora meliorando proveheretur, ecce venit ante nostrę magnitudinis presentiam quidam noster fidelis, Vuido* nomine, humiliter postulans ut sibi liceret, per nostrę auctoritatis ministerium, in quadam ęcclesia in honore beati prothomartyris Stephani dedicata tales clericos mittere, qui inibi communiter vivendo canonicę regulę se devote submitterent et precum assiduitate plebem criminum pondere sublevarent. Cujus vocem despici iniquum deputantes, immo justę petitionis ejus votis occurrere cupientes, desiderio illius satisfecimus et ad reliqua misericordię opera animum ipsius plurimis adortationum verbis incitavimus. Pret[er]ea, ne, rerum inopia conpulsi, forinsecus negotiis se pancipent, tradidimus suprascriptis canonicis altare ejusdem ęcclesię cum omnibus obsequiis quę nobis antea solitum erat persolvere, preter subjectionem et trium solidorum pretium, quos quibusque annis in censu sedi nostrę reddi constituimus. Ut ergo hęc nostrę benignitatis traditio inqu[i]ętantis laqueos in futuro evadere valeat, et calumniantis jaculo nostrę munitionis clipeum audatius opponat, litteris adnotari precipimus et fidelium nostrorum manibus corroborandum tradidimus [f° 65 v°, col. 1] Hugo episcopus signavit. Beraldus* episcopus et prepositus. Bruno* archeclavus. Girardus* archidiaconus. Vuido* archidiaconus. Odolricus* archidiaconus. Gozelmus levita. Gibuinus* levita. [col. 2] S’ Lezelinus levita. S’ Ansculfus* presbiter. S’ Arnulfus presbiter. S’ Arnaldus presbiter. S’ Vuidricus presbiter. S’ Dares presbiter. S’ Constantius presbiter. S’ Ugo presbiter. [col. 3] S’ Vuidricus* cantor. S’ Hunencus levita. S’ Oddolo levita. S’ Aymo levita. S’ Berno levita. S’ Constantius levita. S’ Albericus levita. S’ (en blanc). [f° 66 col. 1] S’ Evrardus subdiaconus. S’ Richardus subdiaconus. S’ Gotbertus subdiaconus. S’ Erlerius subdiaconus. S’ Hugo subdiaconus. S’ Constantius subdiaconus. S’ Beraldus subdiaconus. S’ Gislebertus subdiaconus. [col. 2] S’ Girardus puer. S’ Eldierius puer. S’ Albericus puer. S’ Milo puer. S’ Bertinus puer. S’ Ezelinus puer. S’ (effacé, suivi d’un blanc). Actum Lingonis publice, anno incarnationis dominice millesimo XXXII, indictione XV., anno .I°. Heinrici* Francorum regis et pontificatus Hugonis. Regnante Domino nostro Jhesu Xpisto cum Patre et Spiritu Sancto per infinita secula seculorum. Amen.